THCOM จ่อยื่นฟ้อง CTH หลังประกาศยกเลิกออกอากาศผ่าน KU-BAND
THCOM จ่อยื่นฟ้อง CTH หลังประกาศยกเลิกออกอากาศผ่าน KU-BAND ตั้งแต่วันที่ 1 ส.ค. นี้ ซึ่งเป็นการผิดสัญญาตามที่เคยตกลงกันไว้
29 มิ.ย. 2559

นายปฐมภพ สุวรรณศิริ หัวหน้าคณะผู้บริหารด้านการค้า บริษัทไทยคม จำกัด (มหาชน) หรือ THCOM เปิดเผยว่า ตามที่มีข่าวในช่วงที่ผ่านมากรณี บริษัทซีทีเอช จำกัด (มหาชน) หรือ CTH ประกาศจะยกเลิกการออกอากาศผ่านดาวเทียมไทยคม KU-BAND ตั้งแต่วันที่ 1 ส.ค.2559 เป็นต้นไป
โดยก่อนหน้านี้ ทาง THCOM และ CTH ได้ตกลงทำสัญญาระยะยาวเพื่อเช่าใช้ช่องสัญญาณออกอากาศบนดาวเทียมไทยคม โดยมีผลให้คู่สัญญาทั้ง 2 ฝ่ายมีข้อผูกพันตามภาระสัญญาที่จะต้องปฏิบัติตามต่อกัน แต่หากในกรณีที่ CTH ต้องการบอกเลิกสัญญา หรือยกเลิกการใช้งานซึ่งไม่ได้เป็นไปตามข้อสัญญาที่เคยทำต่อกันไว้ ไทยคมมีความจำเป็นต้องพิจารณาดำเนินการตามกฎหมายเพื่อเป็นการรักษาสิทธิของไทยคมต่อไป